**СТАНОВИЩЕ**

**за осъществен контрол**

по чл. 232 от ЗОП

за съответствие с изискванията на ЗОП на проектите на документи по чл. 232, ал. 3, т. 1 ЗОП (І етап)

за съответствие с изискванията на ЗОП на документите по чл. 232, ал. 3, т. 2 ЗОП (ІІ етап)

**РАЗДЕЛ І**

**Процедура**

|  |  |
| --- | --- |
| Към КСИ № | КСИ-316/2019 |
| ИН на регистрационната форма от ССИ: | 20191213-00080-0009 |
| Възложител: | **Министерство на здравеопазването** |
| Вид на възложителя: | публичен (чл. 5, ал. 2, т. 1-17 и ал. 3 ЗОП)  секторен (чл. 5, ал. 4,т. 1-3 ЗОП) |
| Вид на процедурата | Открита |
| Процедурата е „ускорена“: | Да  Не |
| Обект на поръчката: | Строителство  Доставки  Услуги  Услуги по Приложение № 2 |
| Предмет на поръчката: | "Разработване и внедряване на специализиран лабораторен софтуер за управление данните за качеството на водите, предназначени за питейно-битови нужди" |
| Обособени позиции: | Да Брой:  Не |
| Професионална/и област/и, в която/които попада предметът на възлаганата поръчка (според възложителя): | 31. Информационни и комуникационни технологии |
| Срок за изпълнение: | 41 месеца |
| Прогнозна стойност на поръчката в лв. без ДДС: | 500 000 |
| Финансиране: | Изцяло от националния бюджет  Изцяло или частично със средства от ЕС  Друго: |
| Критерий за възлагане на поръчката: | Най-ниска цена  Ниво на разходите  Оптимално съотношение качество/цена |
| *Коментари и други бележки:* | |

**РАЗДЕЛ ІІ**

**Проверени документи**

|  |  |
| --- | --- |
| Проверката обхваща следните документи:   1. Проекта на решение за откриване на процедурата; 2. Проекта на обявление, с което се оповестява откриването на процедурата; 3. Проекта на техническа спецификация; 4. Проекта на методика за оценка. | |
| Всички документи, подлежащи на контрол, са получени в АОП | Да  Не |
| Всички документи, подлежащи на контрол, са изпратени по предвидения ред | Да  Не |
| Проверката на проектите на техническата спецификация и методиката за оценка е извършена от външен експерт по чл. 232а ЗОП | Да  Не |
| *Коментари и други бележки:* | | |

**РАЗДЕЛ ІІІ**

**Резултати от проверката на АОП**

**Проект на решение за откриване на процедурата**

|  |
| --- |
| *Констатации и препоръки:*  В поле I.1), раздел „град“, информацията не е попълнена на кирилица. Препоръчваме корекция. |

**Проект на обявление за обществена поръчка**

|  |
| --- |
| **Технически и професионални възможности** |
| *Констатации и препоръки:*  1. В т. 1 на поле III.1.3), възложителят е поставил изискване участникът да е изпълнил дейности с предмет и обем, идентични или сходни с тези на поръчката, за последните 3 год. от датата на подаване на офертата. Липсва информация за документите, с които условието се доказва. Съгласно чл. 59, ал. 5 ЗОП, документите, с които се доказва изпълнение на критериите за подбор следва да се посочат в обявлението. Препоръчваме редакция съгласно изискванията на чл. 59, ал. 5 ЗОП. Бележката е относима за всички критерии за подбор.  2. В т. 2 на същото поле е записано участникът да разполага с персонал и/или с ръководен състав с определена професионална компетентност за изпълнението на поръчката. Посочено е, че в случаите на чл. 67, ал. 5 и ал. 6 от ЗОП, участниците доказват съответствието си с това изискване с представяне на списък на персонала. Обръщаме внимание, че разпоредбата на чл. 67, ал. 6 ЗОП е изменена (вж. ДВ, бр. 86 от 2018 г., в сила от 01.03.2019 г.). Предвид изложеното, препоръчваме редакция, като се вземе предвид и чл. 64, ал. 1, т. 6 ЗОП.  3. В т. 4, поставено е условие участникът да прилага системи за управление на качеството по стандарт БДС ЕN ISO 27001 или еквивалентен. Прилагането на цитираната система е условие, насочено към изпълнението на поръчката, с оглед на което препоръчваме да не е изискване към техническите възможности на участниците, а условие от техническата спецификация (вж. Решение № 12296/16.10.2017 г. и Решение № 12623/20.10.2017г. ВАС).  4. В т. 5, се изисква от участниците да прилагат системи или стандарти за опазване на околната среда (стандарт БДС ЕN ISO 14001 или еквивалентен). Предметът на настоящата обществената поръчка е услуга по разработване и внедряване на специализиран лабораторен софтуер, с оглед на което препоръчваме да се прецени необходимостта от него. Съгласно чл. 59, ал. 2 ЗОП във връзка с чл. 2, ал. 2 ЗОП критериите за подбор, които се поставят към участниците трябва да са необходими за установяване на възможността им да изпълнят поръчката и да са съобразени с предмета, стойността, обема и сложността на възлаганите дейности.  5. В т. 2.1 е поставено изискване експертът „Ръководител на екипа“ да притежава висше образувание, допълнителна квалификация, както и специфична професионална компетентност. Препоръчваме, ако е приложимо, да се избягва кумулативното натрупване на изисквания към един експерт, защото това може да доведе до ограничаване на реално участие в процедурата (виж чл. 2, ал. 2 ЗОП).  В допълнение към специфична професионална компетентност на ръководителя се изисква „да притежава опит като ръковод. на минимум 2 ИТ проекта или р-тел на екип за изпълнение на минимум 2 услуги или дейности свързани с проектиране, разработване и внедряване на уеб базирани информац. системи“. Препоръчваме да се прецени дали експерт с по-малък опит може да заеме позицията, като се има предвид поставеното условие към участника, да е изпълнил най-малко една услуга. Констатацията е относима и към експерти „бизнес анализатор“, „програмист“ и „програмист потребителски интерфейс“. |

|  |
| --- |
| **Условия във връзка с поръчката** |
| *Констатации и препоръки:*  В поле VІ.3) се съдържа запис, че гаранцията за авансово плащане покрива 100 % от стойността на авансовото плащане по т. 11.2. Предвид обстоятелството, че стойността на авансовото плащане е посочена в т. 11.1, а не в т. 11.2, препоръчваме корекция. |

**РАЗДЕЛ IV**

**Допълнителна информация**

|  |
| --- |
| Становището касае съответствието на представените в АОП проекти на документи с изискванията на ЗОП. Преценката за съответствие с други нормативни актове е извън правомощията на Агенцията и следва да се направи от възложителя. |

**ЗА ИЗПЪЛНИТЕЛЕН ДИРЕКТОР: Подпис (не се чете)**

**МИХАИЛ МИХАЙЛОВ**

**Вярно с оригинала,**

**подписан на хартия** /Съгласно Заповед № РД-85/16.12.2019 г./